Document ID: 32003R2180

Komisijas Regula (EK) Nr. 2180/2003
(2003. gada 5. decembris),
ar kuru groza Regulu (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], un jo īpaši tās 13. pantu, kā arī attiecīgos noteikumus citās regulās par lauksaimniecības produktu tirgus kopīgo organizāciju,
tā kā:
(1) Saskaņā ar 3. panta pēdējo daļu Komisijas 1987. gada 17. decembra Regulā (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām [2], 2004. gada 1. janvārī ir jāpublicē šīs nomenklatūras pilnīgā redakcija, kas balstās uz regulām, kuras reglamentē lauksaimniecības produktu izvešanas kārtību.
(2) Pēc desmit jauno dalībvalstu pievienošanās ir jāpielāgo dažas galamērķa zonas Regulas (EEK) Nr. 3846/87 II pielikumā. Vienkāršošanas labad šie pielāgojumi ir jāizdara reizē ar ikgadējo Regulas (EEK) Nr. 3846/87 atjaunināšanu.
(3) Attiecīgi jāgroza Regula (EEK) Nr. 3846/87.
(4) Šajā regulā paredzētie pasākumi ir saskaņā ar visu attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Regulā (EEK) Nr. 3846/87 izdara šādus grozījumus:
1. Regulas I pielikumu aizstāj ar šīs regulas I pielikumu.
2. Regulas II pielikumu aizstāj ar šīs regulas II pielikumu.
2. pants
Šī regula stājas spēkā 2004. gada 1. janvārī.
Tās 1. panta 2. punktu piemēro no 2004. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 5. decembrī

Labels: 3
6